钦定古今图书集成/明伦汇编/氏族典/第379卷 > 《凌迪知万姓统谱》 > 巩彦晖
## 钦定古今图书集成/明伦汇编/氏族典/第379卷 > 《凌迪知万姓统谱》 > 巩彦晖

按《元史巩彦晖传》：“彦晖，易州人。诸军伐宋，彦晖从破
枣阳，斩首甚众。泗州之役，诸将自四鼓集城下，为堑
水所阻，黎明无敢渡者，两军交射如雨，彦晖被重甲
径渡。敌将来御，彦晖刺其胸，搏杀之，众毕渡，得其城。
事闻，赐银符牌，俾兼镇抚事。岁己未，兵渡江，次武昌，
宋援兵四集，彦晖逆战，身被重伤，度不可免，遂投水”
中，敌援之出，载归江州，见宋官，不屈死。